கேள்வி: திகா ராம் பாலிவால் பற்றி விளக்கவும்.
பதில்: திகா ராம் பாலிவால் (''Tika Ram Palival'') (24 ஏப்ரல் 1909-8 பிப்ரவரி 1995) என்பவர் ஓர் இந்திய அரசியல்வாதி ஆவார். இவர் 3 மார்ச் 1952 முதல் 31 அக்டோபர் 1952 வரை இராசத்தானின் முதலமைச்சராகப் பணியாற்றினார். பாலிவால் கவுர் பிராமணர் குடும்பத்தில் பண்டிட் உக்கும்சந்த் மற்றும் சுந்தரி தேவிக்கு மகனாக இராசத்தானின் மண்டாவர் கிராமத்தில் பிறந்தார். இந்தியச் சுதந்திர ஆர்வலராக இருந்த இவர், 1951 ஏப்ரல் 26 முதல் 1952 மார்ச் 2 வரை ஜெய் நாராயண் வியாசு அரசாங்கத்தில் அமைச்சராக இருந்தார். ஜெய் நாராயண் வியாசு தேர்தலில் தோல்வியடைந்ததால் ஜனநாயக ரீதியாகத் தேர்ந்தெடுக்கப்பட்ட முதல் இராஜசதான் சட்டமன்றத்தின் முதலமைச்சரானார். பின்னர், கிஷன்கர் இடைத்தேர்தலில் ஜெய் நாராயண் வியாசு தேர்ந்தெடுக்கப்பட்டு மீண்டும் முதல்வராக 1952 நவம்பர் 1 அன்று பதவியேற்றார். எனவே திகா ராம் பாலிவால் குறுகிய காலத்திற்கு அமைச்சரவையிலிருந்து பதவி விலகி மீண்டும் சேர்ந்தார். இவர் 1952 மற்றும் 1957ஆம் ஆண்டுகளில் இரண்டு முறை மகுவா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டுள்ளார். 1962ஆம் ஆண்டில், இவர் இந்தவுன் மக்களவை (இந்தியா) தொகுதியில் சுயேச்சை வேட்பாளராகப் போட்டியிட்டு மக்களவை உறுப்பினராக இந்திய நாடாளுமன்றத்திற்குத் தேர்ந்தெடுக்கப்பட்டார்.[http://parliamentofindia.nic.in/ls/lok03/state/03lsrj.htm MEMBERS OF THIRD LOK SABHA]